CELEX: 32022R0489
Language: hr
Date: 2022-03-25 00:00:00
Title: Provedbena uredba Komisije (EU) 2022/489 оd 25. ožujka 2022. o izmjeni Provedbene uredbe (EU) br. 540/2011 u pogledu roka važenja odobrenja aktivnih tvari flubendiamid, L-askorbinska kiselina, spinetoram i spirotetramat (Tekst značajan za EGP)

28.3.2022   
               
               
                  HR
               
               
                  Službeni list Europske unije
               
               
                  L 100/7
               
            
         PROVEDBENA UREDBA KOMISIJE (EU) 2022/489
         оd 25. ožujka 2022.
         o izmjeni Provedbene uredbe (EU) br. 540/2011 u pogledu roka važenja odobrenja aktivnih tvari flubendiamid, L-askorbinska kiselina, spinetoram i spirotetramat
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:
         
                     (1)
                  
                  
                     U dijelu B Priloga Provedbenoj uredbi Komisije (EU) br. 540/2011 (2) utvrđene su aktivne tvari koje su odobrene na temelju Uredbe (EZ) br. 1107/2009.
                  
               
                     (2)
                  
                  
                     Provedbenom uredbom Komisije (EU) 2020/2007 (3) produljen je rok važenja odobrenja aktivne tvari spirotetramat s 30. travnja 2024. na 31. srpnja 2024., aktivnih tvari spinetoram i L-askorbinska kiselina s 30. lipnja 2024. na 30. rujna 2024. i aktivne tvari flubendiamid s 31. kolovoza 2024. na 30. studenoga 2024. Produljenja su bila potrebna jer je Provedbenom uredbom Komisije (EU) 2020/1740 (4) datum podnošenja dokumentacije u potporu produljenju odobrenja skraćen za tri mjeseca. Stoga je bilo potrebno zadržati datum podnošenja dokumentacije kako se zahtijeva Provedbenom uredbom Komisije (EU) br. 844/2012 (5) i istodobno podnositeljima zahtjeva dati dovoljno vremena za pripremu i dostavu dokumentacije u propisanom obliku.
                  
               
                     (3)
                  
                  
                     Za flubendiamid, L-askorbinsku kiselinu, spinetoram i spirotetramat nije podnesen zahtjev za produljenje odobrenja u skladu s člankom 5. stavkom 1. Provedbene uredbe (EU) 2020/1740 u roku od tri godine prije datuma isteka odobrenja tih tvari utvrđenih u Prilogu ovoj Uredbi.
                  
               
                     (4)
                  
                  
                     Produljenje rokova važenja odobrenja za te aktivne tvari koje je utvrđeno u Provedbenoj uredbi (EU) 2020/2007 više nije opravdano. Stoga je primjereno propisati da odobrenja za te tvari istječu na datume na koje bi istekla bez produljenja.
                  
               
                     (5)
                  
                  
                     Provedbenu uredbu (EU) br. 540/2011 trebalo bi stoga na odgovarajući način izmijeniti.
                  
               
                     (6)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. ožujka 2022.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 309, 24.11.2009., str. 1.
         
         
            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
         
            (3)  Provedbena uredba Komisije (EU) 2020/2007 оd 8. prosinca 2020. o izmjeni Provedbene uredbe (EU) br. 540/2011 u pogledu produljenja rokova važenja odobrenja aktivnih tvari 1-dekanol, 1,4-dimetilnaftalen, 6-benziladenin, acekvinocil, Adoxophyes orana granulovirus, aluminijev sulfat, amisulbrom, Aureobasidium pullulans (sojevi DSM 14940 i DSM 14941), azadiraktin, Bacillus pumilus QST 2808, benalaksil-M, biksafen, bupirimat, Candida oleophila soj O, klorantraniliprol, dinatrijev fosfonat, ditianon, dodin, emamektin, flubendiamid, fluometuron, fluksapiroksad, flutriafol, heksitiazoks, imazamoks, ipkonazol, izoksaben, L-askorbinska kiselina, sumporno vapno, narančino ulje, Paecilomyces fumosoroseus soj FE 9901, pendimetalin, penflufen, pentiopirad, kalijevi fosfonati, prosulfuron, Pseudomonas sp. soj DSMZ 13134, piridalil, piriofenon, piroksulam, kinmerak, S-abscizinska kiselina, sedaksan, sintofen, natrij srebro tiosulfat, spinetoram, spirotetramat, Streptomyces lydicus soj WYEC 108, tau-fluvalinat, tebufenozid, tembotrion, tienkarbazon, valifenalat, cinkov fosfid (SL L 414, 9.12.2020., str. 10.).
         
            (4)  Provedbena uredba Komisije (EU) 2020/1740 оd 20. studenoga 2020. o određivanju odredaba potrebnih za provedbu postupka produljenja odobrenja za djelatne tvari, kako je predviđeno Uredbom (EZ) br. 1107/2009 Europskog parlamenta i Vijeća, i o stavljanju izvan snage Provedbene uredbe Komisije (EU) br. 844/2012 (SL L 392, 23.11.2020., str. 20.).
         
            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).
      
      
         
            PRILOG
            Dio B Priloga Provedbenoj uredbi (EU) br. 540/2011 mijenja se kako slijedi:
            
                        (1)
                     
                     
                        u šestom stupcu, prestanak odobrenja, u retku 60., spirotetramat, datum se zamjenjuje datumom „30. travnja 2024.”;
                     
                  
                        (2)
                     
                     
                        u šestom stupcu, prestanak odobrenja, u retku 66., L-askorbinska kiselina, datum se zamjenjuje datumom „30. lipnja 2024.”;
                     
                  
                        (3)
                     
                     
                        u šestom stupcu, prestanak odobrenja, u retku 67., spinetoram, datum se zamjenjuje datumom „30. lipnja 2024.”;
                     
                  
                        (4)
                     
                     
                        u šestom stupcu, prestanak odobrenja, u retku 74., flubendiamid, datum se zamjenjuje datumom „31. kolovoza 2024.”.